Rapport 1 fra WMOC 2016.
SPRINTMESTERSKAPET.
[bookmark: _GoBack]Årets veteranmesterskap gikk i og ved Tallin, hovedstaden i Estland.
Litt historie: Estland med Tallin har vært et krigsutsatt landområde pga sin beliggenhet ytterst i Finskebukta. Den viktige sjøveien til St. Petersburg og Russland går rett forbi byen. Landet har vært under Danmark, Tyskland, Sverige, så sjølstendige fra 1919 til 2. verdenskrig, etter krigen kom de under Russland og endelig sjølstendige igjen fra 1991.
Tallin har på samme måten som Bergen vært en Hansaby. Det kunne vi lett på byggestilen.
WMOC Sprint.
Ca 3500 løpere fra 42 nasjoner stilte til start. 5 av disse kom fra Glåmdalen. I tillegg til tre odøler (Kari, Øyvind og OKS) stilte Kjell Magne Nordvi fra Grue og Bjørn Solbergseter fra Austmarka.
 I H35- Stilte 80 løpere. En av disse var Øyvind. I klassen til Kari (D 65-) ca 240 og i H 70- over 300.
For å kåre vinnere i de ulike klassene løpes det først kvalifiseringsløp og deretter finaler. I kvalifiseringen deles hver klasse i grupper på maks 80. De beste i hver gruppe går til A-finalen hvor en konkurrerer om VM-tittelen. De øvrige havner i B-, C-finaler
 Sprint-kvalifiseringen gikk i Kadrioru park som lå 5 km øst for sentrum i Tallin. Parken ble bygd ut for 300 år siden av Peter 1..
Parken var nesten helt flat, lettløpt og selve orienteringen ga heller ikke de store utfordringene. Så farten ble stor og lite skulle til for å falle utenfor A-finalen.
Våre plasseringer i kvalikken.
Kari		52 (B-finale) (de 27 første til A-finale)
Øyvind		19 (A-finale) (de 40 første til A-finalen)
OKS		 5 (A-finale) ( de 16 første til A-finalen)

Øyvind og undertegnede klarte seg meget bra, men Kari gjorde noen små bommer i tillegg til utslitt hoft som medførte litt for mye tidstap og dermed glapp A-finalen).

Kvalifisering gikk søndag den 7. august. Dag etter gikk finalen. Den gikk i gamlebyen i Tallin. Her var det andre utfordringer enn i parken. Her var det bratt (byen ligger rundt og på en bratt ås), gatene er mange og smale, mange trapper «som ikke er løpsvennlige» og ikke minst gatene var fulle av turister er feriemodus.

Våre plasseringer i finalen:
ØS		29
OKS		17
KV		74

Undertegnede og Øyvind er veldig fornøyde med våre plasseringer. Øyvind gjorde ingen feil underveis, men sa sjøl han var veldig hensynsfull mot turistene. Undertegnede gjorde noen små feil som burde vært unngått, men var ikke bedre i hastverket. Hverken hofta eller o-teknikken til Kari var på topp denne dagen resultatet ble deretter.

